**अंतरराष्ट्रीय हॉकी महासंघ** (एफआईएच) मैदानी हॉकी और इनडोर मैदानी हॉकी को संचालित करने वाली अंतरराष्ट्रीय निकाय है। इसकी स्थापना 1924 में हुई एवं इसका मुख्यालय स्कॉटलैंड में स्थित है। वर्त्तमान में एफआईएच के अध्यक्ष नरिंदर बत्रा हैं। हॉकी विश्वकप एफ आई एच के तत्वधान में ही होता है। हॉकी विश्वकप एफ आई एच के तत्वधान में ही होता है, इसके अलावा यह महासंघ कई अन्य अंतर्राष्ट्रीय कार्यक्रम आयोजित करता है। एफ आई एच अपने सदस्य देशों के अंतर्गत बने हॉकी महासंघों को मान्यता प्रदान करता है।

इतिहास
------

हॉकी की प्रतिनिधित्व करने वाली अंतर्राष्ट्रीय संस्था नहीं होने के कारण अन्तर्राष्ट्रीय ओलम्पिक समिति ने 1924 ओलंपिक में हॉकी को शामिल नहीं किया परिणाम स्वरूप पेरिस में पॉल लीयते द्वारा एफआईएच की स्थापना 7 जनवरी 1924 को हुई। पॉल इस संस्था के पहले अध्यक्ष बने। अंतर्राष्ट्रीय हॉकी संघ के सात संस्थापक सदस्य बने ऑस्ट्रिया, बेल्जियम, चेकोस्लोवाकिया, फ्रांस, हंगरी, स्पेन और स्विट्जरलैंड। ये सदस्य संस्थाएं अपने अपने देश की पुरुष एवं महिला दोनों टीमों का प्रतिनिधित्व कर रहे थे।

1927 में ऑस्ट्रेलिया, डेनमार्क, इंग्लैंड, आयरलैंड, स्कॉटलैंड, दक्षिण अफ्रीका, संयुक्त राज्य अमेरिका और वेल्स ने मिलकर इंटरनेशनल फेडरेशन ऑफ़ वीमेन'स हॉकी अस्सोसिएशंस (आई.ऍफ़.डब्लू. एच.ए) की स्थापना की| 1982 में इसका अंतर्राष्ट्रीय हॉकी महासंघ में विलय कर दिया गया।  1928 में भारत ऍफ़आईएच का सदस्य बनने वाला पहला एशियाई देश बन गया।

संरचना
------

International Hockey Federation map
एफआईएच में पांच महाद्वीपीय संघ हैं जो प्रत्येक महाद्वीप के भीतर पुरुषों और महिलाओं के लिए हॉकी के प्रशासन, प्रचार और विकास के लिए जिम्मेदार होते हैं। वर्तमान में अंतर्राष्ट्रीय हॉकी महासंघ में कुल 138 सदस्य देश हैं।

  ए एफ एच एफ - अफ्रीकी हॉकी महासंघ
  ए एच एफ - एशियाई हॉकी महासंघ
  ई एच एफ - यूरोपीय हॉकी फेडरेशन
  ओ एच एफ - ओशिनिया हॉकी फेडरेशन
  पी ए एच एफ - पैन अमेरिकन हॉकी फेडरेशन

पुरस्कार
--------

प्लेयर ऑफ़ द ईयर अवार्ड 1998 से पुरुषों और महिलाओं के लिए प्रतिवर्ष दिया जाता है, जबकि जूनियर खिलाड़ियों (21 से कम) के लिए सर्वश्रेष्ठ प्रदर्शन का सम्मान करने के लिए 2001 में युवा वर्ग को जोड़ा गया था।

एक और पुरस्कार, "मानद पुरस्कार", उन लोगों को दिया गया जिन्होंने फील्ड हॉकी में उत्कृष्ट योगदान दिया है।

विश्व स्तर रैंकिंग
------------------

हॉकी में अंतरराष्ट्रीय हॉकी महासंघ (एफआईएच) विश्व स्तर पर रैंकिंग जारी करता है। 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| पुरुष |
| --- |
| दुनिया की 10 शीर्ष टीम(18 जनवरी 2021 के अनुसार) |
| रैंक | टीम | अंक |
| 1 |  ऑस्ट्रेलिया | 2642.258 |
| 2 |  बेल्जियम | 2632.121 |
| 3 |  भारत | 2296.038 |
| 4 |  नीदरलैंड्स | 2234.331 |
| 5 |  जर्मनी | 2038.712 |
| 6 |  इंग्लैंड | 1990.629 |
| 7 |  अर्जेंटीना | 1826.115 |
| 8 |  न्यूजीलैंड | 1598.247 |
| 9 |  स्पेन | 1532.336 |
| 10 |  मलेशिया | 1427.181 |

 | 

| महिला |
| --- |
| दुनिया की 10 शीर्ष टीम(18 जनवरी 2021 के अनुसार) |
| रैंक | टीम | अंक |
| 1 |  नीदरलैंड्स | 3015.356 |
| 2 |  इंग्लैंड | 2375.787 |
| 3 |  अर्जेंटीना | 2361.282 |
| 4 |  ऑस्ट्रेलिया | 2334.048 |
| 5 |  जर्मनी | 2126.153 |
| 6 |  स्पेन | 1959.628 |
| 7 |  बेल्जियम | 1939.884 |
| 8 |  न्यूजीलैंड | 1821.113 |
| 9 |  भारत | 1810.321 |
| 10 |  चीन | 1677.967 |

 |

सन्दर्भ
-------

1. ↑  "International Hockey Federation Statutes" (PDF) (अंग्रेज़ी में). FIH. मूल (PDF) से 24 सितंबर 2015 को पुरालेखित. अभिगमन तिथि 18 अक्टूबर 2014.
2. ↑  "अंतरराष्ट्रीय हॉकी महासंघ". ओलम्पिक की आधिकारिक वेबसाइट. मूल से 12 अक्तूबर 2013 को पुरालेखित. अभिगमन तिथि 18 नवम्बर 2013.
3. ↑  "अंतरराष्ट्रीय हॉकी महासंघ द्वारा वर्ष 2015 से 2018 तक के टूर्नामेंट कार्यक्रम की घोषणा". जागरण जोश. 10 नवम्बर 2013. अभिगमन तिथि 18 नवम्बर 2013.
4. 1 2  "हॉकी का इतिहास". एफआईएच. मूल से 13 अक्तूबर 2014 को पुरालेखित. अभिगमन तिथि 26 अक्टूबर 2014.

इन्हें भी देखें
---------------

* हॉकी विश्वकप
* भारतीय हॉकी महासंघ

बाहरी कड़ियाँ
-------------

* अंतरराष्ट्रीय हॉकी महासंघ